কুঞ্জলি মারাক্কার
কুঞ্জলি মারাক্কার বা কুনহালি মারাক্কর ছিল বর্তমান ভারতের কেরালার কোঝিকোড় (কালিকটের) রাজা সামুথিরি /জামোরিনের নৌবাহিনীর অ্যাডমিরালের উত্তরাধিকারসূত্রে প্রাপ্ত উপাধি। পূর্বে চারজন মারাক্কার মুসলিম নৌ যোদ্ধা ছিলেন, যাদের যুদ্ধ কৌশল ১৫২০ থেকে ১৬০০ সাল পর্যন্ত পর্তুগিজ আক্রমণের বিরুদ্ধে পশ্চিম ভারতীয় উপকূলকে রক্ষা করেছিল। চারজন অ্যাডমিরালের উপাধি ছিল কুঞ্জলি এবং তারা যেহেতু মারাক্কার বংশোদ্ভূত ছিল তাই তাদের কুঞ্জলি মারাক্কার বলা হতো। ভারতীয় উপকূলে প্রথম নৌ প্রতিরক্ষা সংগঠিত করার কৃতিত্ব কুঞ্জলি মারাক্কারদের দেওয়া হয়।